KOMMISSIONENS FORORDNING (EF) nr. 2307/97 af 18. november 1997 om ændring af Rådets forordning (EØF) nr. 338/97 om beskyttelse af vilde dyr og planter ved kontrol af handelen hermed

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 338/97 om beskyttelse af vilde dyr og planter ved kontrol af handelen hermed (1), senest ændret ved Kommissionens forordning (EF) nr. 938/97 (2), særlig artikel 19, stk. 3, og

ud fra følgende betragtninger:

På den tiende konference mellem parterne i konventionen om international handel med udryddelsestruede vilde dyr og planter i Harare fra den 9. til den 20. juni 1997 blev der foretaget ændringer i konventionens liste I og II; der er endvidere foretaget ændringer i konventionens liste III; bilag A, B, C og D til forordning (EF) nr. 338/97 bør ændres i overensstemmelse med disse ændringer;

de i denne forordning fastsatte foranstaltninger er i overensstemmelse med udtalelse fra Udvalget for Handel med Vilde Dyr og Planter, der er nedsat i medfør af artikel 18 i forordning (EF) nr. 338/97 -

UDSTEDT FØLGENDE FORORDNING:

Artikel 1

Bilag A, B, C og D til forordning (EF) nr. 338/97 erstattes af bilag til denne forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. november 1997.

På Kommissionens vegne

Ritt BJERREGAARD

Medlem af Kommissionen

(1) EFT L 61 af 3. 3. 1997, s. 1.

(2) EFT L 140 af 30. 5. 1997, s. 1.

BILAG

Noter vedrørende fortolkningen af bilag A, B, C og D

1. Arterne er opført i bilag A, B, C og D enten:

a) med artens navn, eller

b) med samtlige arter tilhørende en højere systematisk enhed eller en del heraf

2. Forkortelsen »spp.« angiver alle arter tilhørende en højere systematisk enhed.

3. Andre henvisninger til højere systematiske enheder end art tjener alene til orientering eller klassificering.

4. Arter, som er trykt med fed skrifttype i bilag A, er optaget dér på grund af deres status som fredede arter i henhold til Rådets direktiv 79/409/EØF (1) (vilde fugle) eller Rådets direktiv 92/43/EØF (2) (naturtyper).

5. Følgende forkortelser angiver lavere systematiske enheder af planter end art:

a) »ssp« angiver underart

b) »var(s)« angiver varietet (varieteter)

c) »fa« angiverform

6. Forkortelsen »p.e.« angiver arter, som muligvis er uddøde.

7. En stjerne (*) ved navnet på en art eller højere systematisk enhed angiver, at én eller flere geografisk adskilte populationer, underarter eller arter af den pågældende art eller højere systematiske enhed er optaget i bilag A og udelukket fra bilag B.

8. To stjerner (**) ved navnet på en art eller højere systematisk enhed angiver, at én eller flere geografisk adskilte populationer, underarter eller arter af den pågældende art eller højere systematiske enhed er optaget i bilag B og udelukket fra bilag A.

9. Tallene (I), (II) og (III) og tegnet »×« efterfulgt af et tal ved navnet på en art eller højere systematisk enhed henviser til de lister i konventionen, som de pågældende arter er optaget på, som angivet i punkt 10-3. Hvis ingen af disse tal eller tegn forekommer, betyder det, at de pågældende arter ikke er optaget på konventionens lister.

10. (I) ved navnet på en art eller højere systematisk enhed angiver, at den pågældende art eller højere systematiske enhed er optaget på konventionens liste I.

11. (II) ved navnet på en art eller højere systematisk enhed angiver, at den pågældende art eller højere systematiske enhed er optaget på konventionens liste II.

12. (III) ved navnet på en art eller højere systematisk enhed angiver, at den er optaget på konventionens liste III. I disse tilfælde er det land, for hvilket arten eller den højere systematiske enhed er optaget på liste III, også anført med følgende koder på to bogstaver: BW (Botswana), CA (Canada), CO (Colombia), CR (Costa Rica), GH (Ghana), GT (Guatemala), HN (Honduras), IN (Indien), MY (Malaysia), MU (Mauritius), NP (Nepal), TN (Tunesien) og UY (Uruguay).

13. Tegnet »×« efterfulgt af et tal ved navnet på en art eller højere systematisk enhed i bilag A eller B angiver, at visse geografisk adskilte populationer, arter, grupper af arter eller familier af den pågældende art eller højere systematiske enhed er optaget på konventionens liste I, II eller III som følger:

>TABELPOSITION>

14. Minustegnet (-) efterfulgt af et tal ved navnet på en art eller højere systematisk enhed angiver, at bestemte geografisk adskilte populationer, arter, grupper af arter eller familier af den pågældende art eller højere systematiske enhed er udelukket fra det pågældende bilag, som følger:

>TABELPOSITION>

15. Plustegnet (+) efterfulgt af et tal ved navnet på en art eller højere systematisk enhed angiver, at kun bestemte adskilte geografiske populationer, underarter eller arter af den pågældende art eller højere systematiske enhed er optaget i det pågældende bilag, som følger:

>TABELPOSITION>

16. Lighedstegnet (=) efterfulgt af et tal ved navnet på en art eller højere systematisk enhed angiver, at betegnelsen for den pågældende art eller højere systematiske enhed skal fortolkes som følger:

>TABELPOSITION>

17. Tegnet (°) efterfulgt af et tal ved navnet på en art eller højere systematisk enhed betyder følgende:

>TABELPOSITION>

18. I medfør af forordningens artikel 2, litra t), angiver tegnet »

« efterfulgt af et tal ved navnet på en art eller højere systematisk enhed, som er omfattet af bilag B, dele eller produkter heraf, der for så vidt konventionen angår anføres som følger:

>TABELPOSITION>

19. Da ingen af de arter eller højere systematiske enheder af »Flora«, der er optaget i liste I, er forsynet med noter, skal hybrider heraf behandles i overensstemmelse med bestemmelserne i forordningens artikel 4, stk. 1, hvilket betyder, at hybrider, som er kunstigt opformerede frembringelser af én eller flere af disse arter eller højere systematiske enheder, kan gøres til genstand for handel med et certifikat for kunstig opformering, samt at frø og pollen (herunder pollinia), afskårne blomster, in vitro-frøplantekulturer og -vævskulturer af disse hybrider, i faste eller flydende medier, som transporteres i sterile beholdere, ikke er omfattet af forordningens bestemmelser.

20. Med hensyn til dyrearter, der er opført på bilag D, gælder bestemmelserne kun for levende enheder og hele eller i det væsentlige hele, døde enheder, undtagen systematiske enheder, der er forsynet med følgende noter, som viser, at andre dele og afledte produkter også er omfattet:

>TABELPOSITION>

21. For plantearter, der er opført på bilag D, gælder bestemmelserne kun for levende enheder, bortset fra systematiske enheder, der er forsynet med følgende noter, som viser, at andre dele og afledte produkter også er omfattet:

>TABELPOSITION>

>TABELPOSITION>

>TABELPOSITION>

(1) EFT L 103 af 25. 4. 1979, s. 1. Direktivet er senest ændret ved Kommissionens direktiv 97/49/EF (EFT L 223 af 13. 8. 1997, s. 9).

(2) EFT L 206 af 22. 7. 1992, s. 7. Direktivet er senest ændret ved tiltrædelsesakten fra 1994.